અમેરિકાના પૂર્વ રાષ્ટ્રપતિ બરાક ઓબામા શુક્રવારે ભારત પહોંચ્યા હતા. તેમણે વડાપ્રધાન નરેન્દ્ર મોદી સાથે મુલાકાત કરી હતી. બરાક ઓબામા પોતાના પત્ની મિશેલ સાથે ઓબામા ફાઉન્ડેશનના એક કાર્યક્રમમાં ભાગ લેવા માટે ભારત આવ્યા છે. દિલ્હીમાં ટાઉન હોલમાં ઓબામાએ દેશભરમાંથી આવેલ યુવાન નેતાઓનું પણ સંબોધન કર્યું હતું. બરાક ઓબામાએ કહ્યું હતું કે, ભારતના વર્તમાન વડાપ્રધાન નરેન્દ્ર મોદી સાથે તેમને સારુ ફાવે છે, તો પૂર્વ વડાપ્રધાન મનમોહન સિંહ સાથે પણ તેમની મિત્રતા છે.